01/09/2015 | Administración LocalMunicipal
Santiago de Compostela
Sección Municipal de Contratación
Servizo de comedores escolares no Concello de Santiago de Compostela para os cursos escolares 2015-2016 e 2016-2017.

OBXECTO DO CONTRATO: Servizo de comedores escolares no Concello de Santiago de Compostela para os cursos escolares 2015-2016 e 2016-2017. REFERENCIA DO EXPEDIENTE: CON/49/2015. A empresa concesionaria realizará a xestión do servizo segundo o prego de prescripcións técnicas. Como retribución percibirá os prezos que a continuación se describen como “prezo da prestación contratada”. - Prezos do servizo: Serán aprobados polo Concello segundo o establecido no TRLHL os prezos públicos do servizo de xeito paraledo ao acordo de adxudicación do contrato e tomando como base os prezos unitarios resultantes do informe económico do expediente. - Prezo de prestación contratada: As ofertas dos licitadores non poderán superar os seguintes prezos de mercado, formulados en termos unitarios para cada prestación: - Almorzo: 1,85 € + IVE correspondente (10% do orzamento base anterior: 0,19 €). - Xantar: 4,13 € + IVE correspondente (10% do orzamento base anterior: 0,41 €). Os licitadores, deberán presentar na súa oferta, en concepto de canon, unha porcentaxe sobre a súa retribución, segundo a descripción do punto 1 desta cláusula. PRAZO DE EXECUCIÓN: O contrato executarase os días lectivos dos cursos escolares 2015-16 e 2016-17. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 8 días naturais a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe. DOCUMENTACIÓN e INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas.10.2.- O contrato adxudicarase, mediante procedemento aberto, tomando como base os criterios de adxudicación que se detallan a continuación: O umbral mínimo de puntuación para continuar no proceso selectivo e de 23 puntos 1. Proposición económica que se ofrece: ata 20 puntos.1.1.- As empresas clasificaranse inicialmente por orde de mellor a peor, seguindo o criterio de “precio máis baixo da oferta”. Obtida a orde de prelación de todas as ofertas segundo este criterio, outorgarase a máxima puntuación de 10 puntos á oferta máis baixa dos prezos propostos e aplicarase ao resto das ofertas a seguinte fórmula para calcular a sua puntuación: Pn = ( Pm x Ob ) / On Onde: Pn: Puntuación da oferta Pm: Puntuación máxima posible (10 puntos) Ob: Importe da oferta máis baixa On: Importe da oferta a puntuar Os licitadores ofertarán ao prezo do almorzo e ao prezo do xantar de xeito individualizado.1.2.- Canon anual proposto: 0 a 10 puntos. Outorgararanse 10 puntos ao mellor % de canon ofertado a aboar ó Concello, valorándose o resto das ofertas de xeito directamente proporcional As melloras propostas polos licitadores incorporarán un orzamento detallado, factura pro-forma ou, no seu defecto, unha cifra debidamente xustificada por outro medio. Aquelas melloras que non conten cunha valoración económica serán rexeitadas. Dada a puntuación outorgada, as melloras propostas suporán unha aportación significativa e con capacidade de influir positivamente no desenvolvemento do contrato, podendo rexeitarse pola mesa as de contía económica proporcionalmente insignificante á entidade do servizo. Neveira, lavalouzas, microondas, tostadora para cada un dos centros escolares obxecto do contrato: 15 puntos Neveira, lavalouzas, microondas, tostadora para os 5 centros escolares obxecto do contrato con maior número de usuarios de comedor: 9 puntos En todo caso esta dotación revertirá no adxudicatario ao remate da concesión. Valorarase a incorporación de 3 monitores/as para atender a alumnado con necesidades educativas especiais: ata 8 puntos. Valorarase a incorporación de 2 monitores/as para atender a alumnado con necesidades educativas especiais: ata 5 puntos. Valorarase a incorporación de 1 monitor/a para atender a alumnado con necesidades educativas especiais: ata 3 puntos. Valorarase a oferta dun sistema, mediante soporte electrónico tipo PDA, Blackberry, etc. que garantice o control individualizado de presencia diaria do alumnado usuario do comedor. Outorgarase a puntuación máxima de 7 puntos á oferta que supoña unha repercusión económica máis favorable para o servizo, valorándose as restantes de xeito directamente proporcional. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 28 de agosto de 2015. O ALCALDE Asdo.: Martiño Noriega Sánchez